《渔家傲·冷叶啼螀声恻恻》
宋代·方千里

冷叶啼螀声恻恻。银床晓起清霜积。

魂断江南烟水国。书难得。想思此意无人识。

绿鬓金钗年少客。愁来懒傍菱花仄。

雾阁云窗闲枕席。情何适。杯盈珠泪还偷滴。

作者简介：[约公元一一二二年前后在世]字不详，信安人。生卒年均不详，据况周颐考证，为“孝宗时人”。官舒州签判。其他事迹不详。千里会和周邦彦词，有和清真词一卷。《四库总目》或以杨泽民所和，合刻为三英集，傅於时。